|  |  |
| --- | --- |
| Numri i lëndës: | 2019:282683 |
| Datë: | 20.01.2020 |
| Numri i dokumentit:  | 00769667 |

**P.nr. 1109/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit, E K, për shkak të veprës penale dhunë në familje nga neni 248 par. 2 të KPRK-së, e sipas aktakuzës së Prokurorisë Themelore në Pejë, PP/II.nr. 2460/19 te datës 25.11.2019, pas mbajtjes së shqyrtimit fillestar me date 14.01.2020, në prezencë të Prokurores së shtetit Lumturije Vuçetaj, të pandehurit E K, mbrojtësit te pandehurit av. Rrustem Lajqi sipas autorizimit dhe mbrojtëses se viktimave Zymreta Bashiq, në të njëjtën ditë mori dhe shpalli publikisht, ndërsa me dt.20.01.2020, përpiloi këtë:

**A K T GJ Y K I M**

I pandehuri

**E K, i biri i D dhe nënës SH, e gjinisë TH, i lindur me dt. ..., në P, ku edhe banon rr. ”.. ..” nr.... identifikohet në bazë të lnj.nr. personal ..., ka të kryer shkollën fillore, i pa pune, i martuar, baba i tre fëmijëve , i gjendjes se dobët ekonomike, me nr. tel. ..., shqiptar, shtetas i R. së Kosovës, mbrohet në liri.**

**ËSHTË FAJTOR**

**Sepse,**

* Me dt. 30.10.2019, rreth orës 07:00 në Pejë, pikërisht në shtëpinë e tij , me dashje ushtron dhune psikike dhe fizike ndaj bashkëshortes se tij, - te dëmtuarës S K, ne ate mënyrë pas një zënke verbale qe kishin pasur ne mes veti (sepse i pandehuri dyshon se e dëmtuara ka lidhje jashtëmartesore edhe me persona tjerë), i njëjti e godet te dëmtuarën ne gjoks dhe ne barke , ku ne ato momente ndërhyjnë fëmijët e te pandehurit dhe i ndajnë
* me çka ka kryer vepër penale dhunë në familje nga neni 248 par. 2 lidhur me par 1 të KPRK-së.

Andaj, gjykata konform nenit 7, 38, 39, 40, 43, 46 par. 1 pika 1.1, 47, 48, 49, 69, 70, nenit 248 par 2 lidhur me par 1 te KPRK-së, dhe nenit 365 të KPP-së të pandehurit i shqipton:

**DËNIM ME GJOBË DHE DËNIM ME KUSHT**

Ashtu që të pandehurit të lartcekur i përcaktohet

* I. **DËNIM ME GJOBË** në shumë prej 100 (njëqind) euro, të cilin dënim obligohet që ta paguajë më se largu në afat prej 3(tre) muaj, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30(tridhjetë) euro, në afat prej 30 ditësh pas plotfuqishmërisë së këtij aktgjykimi.

Pala e dëmtuar, S K nga P rr. ”...” nr...., për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II.nr. 2460/19 te datës 25.11.2019, kundër të pandehurit, E K, për shkak të veprës penale dhunë në familje nga neni 248 par. 2 lidhur me par 1 të KPRK-së.

Konform nenit 245 të KPP-së me dt. 14.01.2020, është mbajtur seanca e shqyrtimit fillestar ku prezent ishin prokurori i shtetit, i pandehuri, mbrojtësi i te pandehurit sipas autorizimit dhe mbrojtësja e viktimave.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta, dhe ka angazhuar mbrojtës sipas përzgjedhjes së tij. ës.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ka shprehur pendimin për veprën e kryer , ka premtuar se në të ardhmen nuk do të përsëris vepra tjera penal, ka shtuar se më të dëmtuarën tani janë pajtuar dhe jetojnë se bashku. .

Mbrojtësi i te pandehurit lidhur me pranimin e fajësisë ka deklaruar se i mbrojturi i tij ne konsultim te mjaftueshëm me te si mbrojtës e pranon fajësinë për veprën penale qe i vihet ne barre duke konsideruar se pranimi është i vullnetshëm dhe pa presion. Kërkon nga gjykata qeta aprovon pranimin e fajësisë dhe te merr si rrethane lehtësuese gjate vendosjes mbi vendimin mbi dënim.

Mbrojtësja e viktimave lidhur me pranimin e fajësisë nga ana e te pandehurit deklaron se pajtohet me pranimin e fajësisë nga ana e te pandehurit, është e vërtet se pala e dëmtuar ka dalur nga strehimorja pasi qe raportet janë përmirësuar ne mes këtu te pandehurit dhe te dëmtuarës.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Avni Shatri i datës 30.10.2019, deklarata e te dëmtuarës S K e dhënë në polici me date 30.10.2019, deklarata a ete pandehurit E K e dhënë ne polici me date 30.10.2019, raporti mjekësor i lëshuar nga Spitali i përgjithshëm ne Pejë me nr. 22655 i dt. 30.10.2019, ne emër te S K, si dhe shkresave tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së, ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit E K, qëndrojnë të gjitha elementet e veprës penale se ka kryer veprën penale dhune ne familje nga neni 248 par. 2 lidhur me par 1 te KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 par 1 të KPRK-së. Kështu si rrethana lehtësuese për të pandehurin gjykata mori pranimin e fajësisë nga ana e të pandehurit, pendimin për veprën e kryer, premtimin se nuk do të kryej vepra tjera penale, faktin se me te dëmtuarën është pajtuar dhe tani jetojnë ne harmoni familjare, si dhe faktin se i njëjti nuk ka qenë i dënuar me parë për ndonjë vepër tjetër penale dhe ndaj tij nuk udhëhiqet ndonjë procedurë tjetër penale. ndërsa rrethana renduese për të pandehurin gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarën e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.1109/19 dt. 20.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate